पाएं अपने शहर की ताज़ा ख़बरें और फ्री ई-पेपरडाउनलोड करें
भिंड के मालनपुर थाना अंतर्गत हरिराम पुरा में एक बुजुर्ग ने अपने घर में कमरे के पंखे से साफी से फंदा डालकर आत्महत्या कर ली। उसने फांसी का फंदा लगाने से पहले एक सुसाइड नोट भी लिखा है। इस सुसाइड नोट में कुछ लोगों से लेन-देन की बात लिखी है। वहीं देश के प्रधानमंत्री, मुख्यमंत्री, केंद्रीय मंत्री नरेंद्र सिंह तोमर, राज्यसभा सांसद ज्योतिरादित्य सिंधिया सहित शासन प्रशासन अफसरों ने निवेदन कर न्याय की मांग की। बताया जाता है कि बुजुर्ग कमर दर्द से पीड़ित है। इस बात से दुखी होकर आत्महत्या की। फिलहाल मालनपुर पुलिस पूरे मामले की जांच में जुटी हुई है।
पुलिस के मुताबिक सोमवार की रात 11:30 बजे अनंतराम पुत्र मानपाल जाटव (50) निवासी हरिराम का पुरा शाम के समय भोजन करने के बाद अपने कमरे में जाकर सो गया। रात करीब 11:30 बजे उसके भाई ने देखा कि अनंतराम का कूलर भरी गर्मी में अब तक बंद है। वहीं, कमरे की लाइट भी बंद है। इस पर उन्हें संदेह हुआ और रोशनदान से झांककर कमरे में देखा, उस समय वो फांसी के फंदे पर लटका नजर आए। यह सूचना मालनपुर थाना पुलिस को तुरंत दी गई।
पुलिस ने मृतक के शव को उतरवा कर पोस्टमार्टम के लिए भिजवा दिया। परिजनों ने पुलिस को बताया कि मृतक का कुछ समय पहले एक्सीडेंट हुआ था जिससे उसके कमर में चोट आई थी। वो कमर के दर्द से परेशान था मगर यह साफ नहीं हो पाया कि मृतक ने किस वजह से फांसी लगाई है। मृतक द्वारा एक सुसाइड नोट छोड़ा गया है जिसमें कुछ लोगों के साथ लेन देन की बात भी उल्लेख है। मालनपुर पुलिस पूरे मामले की तह तक जाने के लिए विवेचना में लगी हुई है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn